1927. gada Latvijas prezidenta vēlēšanas - Vikipēdija

# 1927. gada Latvijas prezidenta vēlēšanas

### Vikipēdijas raksts

1927. gada Latvijas prezidenta vēlēšanas notika 1927. gada aprīlī. Vēlēšanas notika ārkārtas apstākļos, jo līdzšinējais Latvijas prezidents Jānis Čakste bija miris, prezidenta amatā esot. Prezidenta ievēlēšana šajā reizē izrādījās ļoti grūta - tikai pēc deviņiem neveiksmīgiem balsojumu trīs Saeimas sēžu garumā par 2. Latvijas Valsts prezidentu tika ievēlēts Gustavs Zemgals.

## [izmainīt šo sadaļu] Kandidāti

Piezīme šeit sniegtais kandidātu saraksts ir nepilnīgs.

Kandidāts | Izvirzītājs
--- | ---
Alberts Kviesis | Latvijas Zemnieku savienība
Pēteris Juraševskis | LSDSP
Voldemārs Zāmuels | Demokrātiskais centrs
Fridrihs Vesmanis | LSDSP
Gustavs Zemgals | Demokrātiskais centrs

## [izmainīt šo sadaļu] Vēlēšanu norise

Prezidenta vēlēšanas notika ārkārtas apstākļos pēc tam, kad 1927.gada 14.martā bija miris līdzšinējais Latvijas prezidents Jānis Čakste.

Pirmajā vēlēšanu kārtā par prezidentu Latvijas Zemnieku savienība virza savu kandidātu Albertu Kviesi, bet kreisie spēki - bijušo tieslietu un iekšlietu ministru Pēteri Juraševski. Tā kā abi kandidāti nepieciešamo balsu skaitu negūst, otrajā kārtā Juraševska vietā tiek nominēts bijušais Ministru prezidents Voldemārs Zāmuels, kas nevienu partiju nepārstāv, tomēr arī tas neko rezultātos nemaina. Trešajā kārtā Zāmuelu nomaina Latvijas sūtnis Londonā Fridrihs Vesmanis - atkal bez rezultātā.

Vēlēšanas turpinās nākamajās Saeimas sēdē 5.aprīlī, kad Alberts Kviesis un sociāldemokrātu virzītais Fridrihs Vesmanis gūst vienādu rezultātu - 44 balsis katram. Kā kandidāti tika apspriesti Saeimas prirekšsēdētājs Pauls Kalniņš un dzejnieks Rainis.

Tā kā vēl vairākās balsojumu kārtās neviens kandidāts tā arī ievēlēts netiek, Nacionālās apvienības deputāts Arveds Bergs 8.aprīlī piedāvā grozījumus Satversmē, nododot tiesības prezidentu ievēlēt tautai. Lai arī Berga priekšlikums tiek noraidīts, pēs Fēliksa Cielēna ierosinājuma 9.aprīlī kandidēt uz prezidenta amatu piekritis bijušais Tautas padomes vicepriekšsēdis Gustavs Zemgals[1], lai glābtu koalīciju no stāvokļa, kad tai vairs nav atlicis kandidātu. Rezultātā Gustavs Zemgals tiek ievēlēts ar 73 balsīm Par.[2]

Kandidāts | Par | Pret
--- | --- | ---
Gustavs Zemgals | 73 | 23

## [izmainīt šo sadaļu] Atsauces

1. ↑ Gustava Zemgala biogrāfija
2. ↑ Prezidentu «zīlēšanas» starpkaru Latvijā

Saturs iegūts no "http://lv.wikipedia.org../../../1/9/2/1927._gada_Latvijas_prezidenta_v%C4%93l%C4%93%C5%A1anas_a2ab.html"

Kategorija: Latvijas prezidenta vēlēšanas

##### Views

- Raksts
- Diskusija
- Pašreizējā versija

##### Meklēt